स्वाभाविक रूपमा अन्य समयको तुलनामा चाडपर्वको समयमा वस्तु तथा सेवाको चहलपहल बढी हुने गर्छ, जसका कारण अनुगमनलाई तीव्रता दिनुपर्छ । विभागले हरेक दिन दुई–तीनवटा टोली गइरहेको छ । नियमित रूपमा अनुगमन गरिरहेका छौं । व्यापारीहरू संशकित भइरहेका छन् । कुन बेला अनुगमन गरेर सिलबन्दी हुन्छ भनेर व्यवसायी संशकित भएका छन् । बजार अनुगमन प्रभावकारी भएको भन्न सकिँदैन । कम जनशक्ति, विशषेज्ञ प्राप्त जनशक्ति कम, अर्काे कानुन नआउने बेलासम्म कारबाही गर्न सक्ने अवस्था छैन, जसको कारणले गर्दा चाहेर पनि प्रभावकारी रूपमा अनुगमन गर्न नसकिएको अवस्था छ ।
